钦定古今图书集成/明伦汇编/官常典/第647卷 > 刘昌诗
## 钦定古今图书集成/明伦汇编/官常典/第647卷 > 刘昌诗

按《江宁府志》：“昌诗，江西清江人。嘉定七年，知六合县。
时有旨，每户三丁取一，号曰义武民兵。淮南县令并
兼义武军政。六合原额二千馀人，开禧兵革，民多流
亡，仅有五百二十一人，昌诗设法招集，得七百有奇，
并于盘城、瓦梁等寨分隶县。旧有忠勇军，乃请于朝，
降官会三千纸，置库积贮，日收息钱，专供教阅劝赏”
之用。又创修《邑志》，续建《题名记》，邑人并称其文教。